PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2006/VP/3/1/134	Bratislava 12.decembra  2006	

Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov vo veci vrátenia správneho poplatku podnikateľovi Slovenské investičné družstvo, so sídlom Osadná 11, 831 03 Bratislava, IČO: 00 011 088 a podnikateľovi Synlab GmbH, so sídlom Max – Lang Str. 58, 707 71 Leinfelden- Echterdingen, Spoloková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 

rozhodol

podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že správny poplatok v sume 100 000 Sk (slovom stotisíc slovenských korún) sa vracia podnikateľovi Slovenské investičné družstvo, so sídlom Osadná 11, 831 03 Bratislava, IČO: 00 011 088 a podnikateľovi Synlab GmbH, so sídlom Max – Lang Str. 58, 707 71 Leinfelden- Echterdingen, Spoloková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 tak, že suma 100 000 Sk bude vrátená podnikateľovi Slovenské investičné družstvo, so sídlom Osadná 11, 831 03 Bratislava, IČO: 00 011 088 a podnikateľovi Synlab GmbH, so sídlom Max – Lang Str. 58, 707 71 Leinfelden- Echterdingen, Spoloková republika Nemecko, zapísaného v Obchodnom registri Nürtingen, Spolková republika Nemecko, pod identifikačným číslom: HRB 4720 na účet číslo: 19-5710060/8120 vedený v Privatbanke, a.s.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bola dňa 5.10.2005 listom č. 5496/2005 podnikateľom HMO Slovakia, a.s. so sídlom Križkova 9, 811 04 Bratislava, IČO: 35890568 (ďalej len „HMO Slovakia“) oznámená koncentrácia podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady 
č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). 

Na základe tohto oznámenia sa dňa 5.10.2005 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0094/OK/2005, o čom úrad informoval oznamovateľa koncentrácie listom 
č. 5912/PMÚ SR/2005 zo dňa 26.10. 2005. 

Na základe oznámenia so všetkými jeho doplneniami úrad transakciu posúdil ako vytvorenie spoločného podniku Synlab, s.r.o. spoločne kontrolovaného priamo podnikateľom Synlab GmbH a nepriamo podnikateľom Slovenské investičné družstvo, so sídlom Osadná 11, 831 03 Bratislava, IČO: 00 011 088 (ďalej len „SID“) prostredníctvom podnikateľa HMO Slovakia na základe Zmluvy o prevode obchodného podielu  v spoločnosti Synlab, s.r.o. uzatvorenej medzi podnikateľom Synlab GmbH a podnikateľom VITESA, a.s., so sídlom Križkova 9, 811 04 Bratislava, IČO: 35 890 568 zo dňa 10.12.2004 (ďalej len „Zmluva“) a na základe rozhodnutia Valného zhromaždenia podnikateľa Synlab, s.r.o., ktorým schválilo zmeny spoločenskej zmluvy podnikateľa Synlab, s.r.o. vo forme jej úplného znenia, ktorý tvorí neoddeliteľnú súčasť zápisnice zo zasadnutia mimoriadneho valného zhromaždenia spoločnosti Synlab, s.r.o. konaného dňa 10.12.2004. 

Oznamovatelia koncentrácie  spoločne zaplatili dňa 10.5.2006 správny poplatok vo výške 100 000,- Sk na účet úradu podľa položky č. 212  sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“). Vyplýva to z interného dokladu Protimonopolného úradu Slovenskej republiky, odboru ekonomiky č. 24/2006. 

Dňa 24.10. 2006 nadobudlo právoplatnosť rozhodnutie číslo 2006/ZK/3/1/114 zo dňa 6.10. 2006,  ktorým úrad správne konanie vo veci predmetnej koncentrácie na základe § 22 ods. 1 písm. d) v spojení s § 32 ods. 2 písm. c) zákona zastavil, pretože dôvod na konanie nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t.j. 100.000 Sk.

Úrad listom č. 4282/PMÚ SR/2006 zo dňa 3.11.2006 požiadal splnomocneného zástupcu, aby uviedol názov finančnej inštitúcie a číslo účtu, na ktorý bude možné správny poplatok vrátiť a to v lehote 5 pracovných dní od doručenia tohto listu.

Na základe žiadosti úradu o poskytnutie čísla účtu číslo 4282/PMÚ SR/2006 zo dňa 3.11 2006 doručil úradu splnomocnený zástupca fax zaevidovaný úradom  pod číslom 4715/2006 dňa 7.12.2006, doplnený listom dňa 11.12.2006, v ktorom oznámil úradu číslo účtu, na ktorý sa má správny poplatok vrátiť.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

                                                                                       Ing. Dušan Valo
                                                                             riaditeľ odboru koncentrácií

Rozhodnutie sa doručuje:

Mgr. Ján Jerga
Synlab, s.r.o.
Križkova 9
811 04 Bratislava